
חולין קלח ע"א



טקסט הדף מנוקד



בְּשִׁשִּׁים וְתָנֵי תַּנָּא מָנֶה בֶּן אַרְבָּעִים סְלָעִים אִין וְהָתְנַן חֵמֶת חֲדָשָׁה אַף עַל פִּי שֶׁמְּקַבֶּלֶת רִמּוֹנִים טְהוֹרָה תְּפָרָהּ וְנִקְרְעָה שִׁיעוּרָהּ כְּמוֹצִיא רִמּוֹנִים רַבִּי אֱלִיעֶזֶר בֶּן יַעֲקֹב אוֹמֵר כְּפַקְעִיּוֹת שֶׁל שְׁתִי אַחַת מֵאַרְבַּע בְּמָנֶה בֶּן אַרְבָּעִים סְלָעִים וְכַמָּה נוֹתֵן לוֹ כּוּ' תָּנָא לֹא שֶׁיְּלַבְּנֶנּוּ וְיִתְּנֶנּוּ לוֹ אֶלָּא שֶׁיְּלַבְּנֶנּוּ כֹּהֵן וְיַעֲמוֹד עַל חֲמֵשׁ סְלָעִים כְּדֵי לַעֲשׂוֹת בֶּגֶד קָטָן מְנָהָנֵי מִילֵּי אָמַר רַבִּי יְהוֹשֻׁעַ בֶּן לֵוִי אָמַר קְרָא לַעֲמֹד לְשָׁרֵת דָּבָר שֶׁהוּא רָאוּי לְשֵׁירוּת מַאי נִיהוּ אַבְנֵט אֵימָא מְעִיל תָּפַשְׂתָּ מְרוּבֶּה לֹא תָּפַשְׂתָּ תָּפַשְׂתָּ מוּעָט תָּפַשְׂתָּ וְאֵימָא כִּיפָּה שֶׁל צֶמֶר דְּתַנְיָא כִּיפָּה שֶׁל צֶמֶר הָיְתָה מוּנַּחַת בְּרֹאשׁ כֹּהֵן גָּדוֹל וְעָלֶיהָ צִיץ נָתוּן לְקַיֵּים מַה שֶּׁנֶּאֱמַר וְשַׂמְתָּ אֹתוֹ עַל פְּתִיל תְּכֵלֶת אָמַר קְרָא הוּא וּבָנָיו דָּבָר הַשָּׁוֶה לְאַהֲרֹן וּלְבָנָיו אַבְנֵט נָמֵי לָא שָׁוֵי הָנִיחָא לְמַאן דְּאָמַר אַבְנֵטוֹ שֶׁל כֹּהֵן גָּדוֹל לֹא זֶהוּ אַבְנֵטוֹ שֶׁל כֹּהֵן הֶדְיוֹט שַׁפִּיר אֶלָּא לְמַאן דְּאָמַר זֶהוּ אַבְנֵטוֹ שֶׁל כֹּהֵן הֶדְיוֹט מַאי אִיכָּא לְמֵימַר שֵׁם אַבְנֵט בָּעוֹלָם לֹא הִסְפִּיק לִיתְּנוֹ וְכוּ' אִיתְּמַר גָּזַז וּמָכַר רִאשׁוֹנָה רַב חִסְדָּא אָמַר חַיָּיב רַבִּי נָתָן בַּר הוֹשַׁעְיָא אָמַר פָּטוּר רַב חִסְדָּא אֲמַר חַיָּיב דְּהָא גָּזַז רַבִּי נָתָן בַּר הוֹשַׁעְיָא אָמַר פָּטוּר בְּעִידָּנָא דְּקָא מָלֵא שִׁיעוּרָא בָּעֵינַן צֹאנְךָ וְלֵיכָּא תְּנַן הַלּוֹקֵחַ גֵּז צֹאנוֹ שֶׁל גּוֹי פָּטוּר מֵרֵאשִׁית הַגֵּז הָא צֹאנוֹ לִגְזוֹז חַיָּיב אַמַּאי כֹּל חַד וְחַד בָּתַר גִּיזָּה נָפְקָא לַהּ מֵרְשׁוּתֵיהּ {תרגמא}<תַּרְגְּמַהּ> רַב חִסְדָּא אַלִּיבָּא דְּרַבִּי נָתָן בַּר הוֹשַׁעְיָא כְּגוֹן שֶׁהִקְנָן לוֹ כׇּל שְׁלֹשִׁים יוֹם הַלּוֹקֵחַ גֵּז צֹאנוֹ שֶׁל חֲבֵירוֹ כּוּ' מַאן תַּנָּא דְּהֵיכָא דְּאִיכָּא שִׁיּוּרָא גַּבֵּי מוֹכֵר בָּתַר מוֹכֵר אָזְלִינַן אָמַר רַב חִסְדָּא רַבִּי יְהוּדָה הִיא דִּתְנַן הַמּוֹכֵר קִלְחֵי אִילָן בְּתוֹךְ שָׂדֵהוּ נוֹתֵן פֵּאָה לְכׇל אֶחָד וְאֶחָד אָמַר רַבִּי יְהוּדָה אֵימָתַי בִּזְמַן שֶׁלֹּא שִׁיֵּיר בַּעַל הַשָּׂדֶה אֲבָל שִׁיֵּיר בַּעַל הַשָּׂדֶה נוֹתֵן פֵּאָה עַל הַכֹּל אֲמַר לֵיהּ רָבָא וְהָא מָר הוּא דְּאָמַר וְהוּא שֶׁהִתְחִיל בַּעַל הַשָּׂדֶה לִקְצוֹר וְכִי תֵּימָא הָכִי נָמֵי וְהוּא שֶׁהִתְחִיל לִגְזוֹז בִּשְׁלָמָא הָתָם וּבְקֻצְרְכֶם אֶת קְצִיר אַרְצְכֶם כְּתִיב מֵעִידָּנָא דְּאַתְחֵיל לִקְצוֹר מִיחַיַּיב בְּכוּלַּהּ שָׂדֶה אֶלָּא הָכָא מֵעִידָּנָא דְּאַתְחֵיל לְמֵיגַז לָא מִיחַיַּיב בְּכוּלֵּיהּ עֶדְרֵיהּ אֶלָּא אָמַר רָבָא הַאי תַּנָּא הוּא דִּתְנַן אָמַר לוֹ מְכוֹר לִי בְּנֵי מֵעֶיהָ שֶׁל פָּרָה זוֹ וְהָיוּ בָּהֶן מַתָּנוֹת נוֹתְנָן לַכֹּהֵן וְאֵין מְנַכֶּה לוֹ מִן הַדָּמִים לָקַח מִמֶּנּוּ בְּמִשְׁקָל נוֹתְנָן לַכֹּהֵן וּמְנַכֶּה לוֹ מִן הַדָּמִים




רש"י



ופרכינן ותני תנא מנה בן ארבעים. והא מנה ופרס דרב הוא מנה ופרס דקאמר רבי דוסא בכל אחת מנה ופרס ופליגי רבנן עליה דאמרי כל שהן ופירש רב למילתייהו דכל שהן היינו בין כולן מנה ופרס: חמת חדשה. של עור שלא גמר תפירתה ושייר בה סדק: אע''פ שמקבלת רמונים. שאין בסדק כמוציא רמון: טהורה. שלא נגמרה מלאכתה: תפרה. ונגמרה מלאכתה וחל עליה שם כלי ואח''כ נקרעה כמוציא רמון טהורה אבל מקבלת רמונים טמאה דלא פקע שם כלי מינה עד שתינקב כמוציא רמון כשיעור כל כלי בעלי בתים ששיעורן כרמונים: כפקעיות של שתי. שיעור קריעת כלי לטהר כשמוציא פקעיות של שתי שזה הוא תשמישתה של חמת ואין דרך להשתמש בה פירות וסתם פקעיות של שתי גדולים עשר סלעים משקלם ארבעה למנה: פקעיות. למושיי''ל: תנא. הא דקתני מתניתין חמש סלעים מלובן לא שיהא על ישראל מוטל ללבנו אלא אשיעורא קפיד דליתיב ליה בהכרע שכשיתלבן שיהא בו חמש סלעים ונפטרות כל גיזים: אמר קרא לעמוד לשרת. בתר ראשית הגז כתיב כי בו בחר ה' מכל שבטיך לעמוד לשרת: מאי ניהו אבנט. שהוא קטן שבבגדי כהונה וקים להו לרבנן שיכול לעשות מחמש סלעים צמר שהרי אין כולו צמר אלא כלאים הוא: תפשת מרובה לא תפשת. ברייתא בתורת כהנים גבי זבה (ויקרא טו) ימים רבים ימים שנים רבים שלשה או אינו אלא רבים עשרה אמרת כל ששמעו מרובה ושמעו מועט תפסת מרובה לא תפסת תפסת מועט תפסת הואיל ולא פירש לך איזה מהן יש לך לתפוס הראשון שבמשמע שאם לא. נתפוס אלא המרובה אני משיבך מהיכן אתה ממעטו לזה המועט והלא אף הוא במשמע כשתאמר אינה זבה בפחות מעשרה אני אומר לך והלא אף שלשה במשמע וכשתאמר בשלשה ואני משיבך אינו אלא עשרה אתה אומר לי אף השלשה במשמע וגבי שירות נמי תאמר אבנט ואני משיבך ואימא מעיל אתה אומר לי והלא אף האבנט בכלל שירות ומהיכן אתה ממעטו אבל כשתאמר אין פטור אלא בכדי מעיל אני משיבך והלא אבנט ראוי לשירות וקרא שירות הוא דכתיב: ואימא כיפה של צמר. שהיא מועטת מאבנט ואף היא בכלל שירות כדכתיב (שמות כח) על פתיל תכלת ותכלת עמרא הוא: כיפה. כובע קטן פלטרי''י: ושמת אותו. בציץ: אמר קרא. גבי שירות דראשית הגז: הוא ובניו. וציץ אינו בכהן הדיוט: הניחא למ''ד אבנטו של כהן גדול. ביום הכפורים שהוא בוץ כדכתיב (ויקרא טז) ובאבנט בד יחגור: לא זהו אבנטו של כהן הדיוט. של כל השנה דהא הוא הואי של כלאים כדכתיב (שמות לט) ואת האבנט שש משזר תכלת וגו' וכי כתיב אבנט דכלאים בין בכהן גדול בין בכהן הדיוט דכל השנה כתיב: שפיר. משכחת שוין אהרן ובניו באבנט של צמר כגון של שאר ימות השנה: אלא למ''ד. אבנטו של כהן גדול ביום הכפורים כשר הוא בהדיוט כל השנה דכי כתיב אבנט בכלאים גבי פרשת בגדי כהונה בכהן גדול הוא דכתיב אבל בכהן הדיוט כולו של בוץ א''כ לא משכחת צמר באבנט של הדיוט ואמאי משערת ראשית הגז באבנט הא לא שוין בה אהרן ובניו שהצמר אינו ראוי לשירות הדיוט: שם אבנט. אע''ג דאין צמר בשירות הדיוטות הרי ראוי לשירות כ''ג ואי משום הוא ובניו הכי קאמר דברים הראויין לאבנט שהרי אבנט נוהגת בו ובבניו: מכר לו שחופות כו'. הא אוקימנא עצה טובה קמ''ל דאע''ג ששייר לעצמו מן הטוב יקנה מן הלוקח ממין הרעות אחד מששים ויתן לו: גזז ומכר ראשונה. ראשונה היה מוכר לאחר גיזתה מיד קודם שצירף חמש גיזין: חייב. בראשית הגז דגז צאנך אמר רחמנא והא איכא דבשעת גיזה כל אחת היתה שלו: בעידנא דקא מלי שיעורא. דחמש צאן שעל ידי גיזה החמישית הוא מתחייב בארבעה ראשונות וההיא שעתא לא הוו מצאן שלו: תנן הלוקח צאנו של עובד כוכבים. אפילו. עד שלא נגזזה וגזזה פטור הלוקח דלאו צאנו הוא: הא צאנו לגזוז. שמכר לו גוף הצאן זה קנה לו הגוף עד שגזז: חייב. דצאנך קרינא ביה: כל חדא וחדא בתר גיזה נפק מרשותיה. וקתני חייב אלמא בתר שעת גיזה דכל חדא אזלינן: כל שלושים יום. לאו דוקא אלא שיהו כל הגופים קנויין לו עד תשלום כל הגיזים: בתר מוכר אזלינן. למיתב אכולהו: קלחי אילן. אילנות עצמן לקח עם פירותיהן להכי נקט לשון קלחי שאין שדה זו שדה אילן אלא שדה לבן וגדלו בה שנים או שלשה אילנות ומכרן: נותן. לוקח פאה מכל אילן ואילן כדכתיב (דברים כד) לא תפאר אחריך ואין אחד מהם פוטר את חבירו הואיל ואין השדה שלו שאם היתה שדה שלו היה נותן מאחד על כולן: אימתי בזמן שלא שייר בעל השדה. שום אילן בשדה לעצמו: אבל שייר. אחד לעצמו רמיא כולה חיובו עליה ונותן פאה בקרקע בזרעים לעניים ופוטר את כל האילנות אלמא היכא דאיכא שיורא כולה חיובא רמיא עליה דאי לאו עליה רמיא היכי פטר בפאה דידיה אילנות של אחרים: והוא שהתחיל בעל הבית לקצור. הזרעים קודם מכירת האילנות דמההיא שעתא מיחייב בפאה ופאה דידיה דההיא שעתא חזיא למפטר כולה שדה ומיהו כי לא שייר מידי אסתלק מדין פירות אילנות. ואין פאת זרעים פוטרתן וכי שייר דאכתי שייר בפירות אילנות לא נפק מחיובא קמא והוה ליה כדמעיקרא: ובקצרכם. משמע מתחלת קצירה: לא מיחייב בכוליה עדריה. דלא כתיב בגזזכם אלא גז. צאנכם לאחר שנקרא גז צאן: אלא אמר רבא. טעמא דמתני' משום דאין אדם רשאי להפקיע ממונו מיד מצוה ולמכור גיזיו כדי שיהא גז של אחד וצאן של אחר לפוטרן דלא קרינא ביה גז צאנך. אלא כי קא מזבין לא קמזבין מתנות דכהן הילכך כי שייר מידי איכא למימר מדלא פריש מוכר. ללוקח חוץ ממתנותיו של כהן ודאי הכל מכר לו ושייר אצלו את מתן הכהן ואמר לוקח למוכר מתנה דכהן גבך היא




תוספות



הכי גרסינן הניחא למאן דאמר לא זהו אבנטו כו' כדמוכח בפ''ק דיומא (דף יב.).




ריטב"א

איתמר גזז ומכר ראשונה רב חסדא אמר חייב בעידנא דמתחיל למיגז איכא צאנך ור' נתן בר הושעיא אמר פטור בעידנא דמלא שיעורא בעינן צאנך וליכא והלכתא כרב חסדא דהא מתני' כפשטא דייקא ורבי נתן מוקי' לה בשינוי' מיהו בח"ל הלכ' כר' נתן שכל המקיל בארץ הלכה כמותו בחוצה לארץ: אלא דהשתא בלאו הכי הא נהוג עלמא בראשית הגז כר' אילעאי ומסתברא דלא קאמר רב חסדא אלא כשהיו ראויות ליגזז כשיעור בשעה שגזז אחת אח' ומוכר דהא איכא צאנך אבל אם באותה שעה לא היה בהם כשיעור ואחר שמכר האחת גדלו הגיזות האחרות אפי' רב חסדא מודה דפטור:



אלא אמר רבא הא תנא הוא וכו' פי' דטעמא דמתני' לאו בשמכר לו ראשית הגז בפירוש דא"כ שניהם פטורים דהא בשעת גיזה לא קרינא ביה גבי חד מנייהו גז צאנך שהמוכר אין הגיזה שלו דבעודה במחובר מכרה. והלוקח אין הצאן שלו שלא לקח אלא הגיזות בלבד. אלא טעמא דמתני' משו דזכי' ליה סתם וקסבר דמסתמא מתנת כהן לא מזבין אינש הילכך שייר המוכר אצלו כדי נתינה לכהן מסתמא כולי' זבין ליה וכמאן דפריש דמי דלהכי שייר לנפשיה כדי נתינות כהן: וכי לא שייר הלוקח חייב שהרי הוא כאלו פי' לו חוץ מראשית הגז וכ"ת וכי זבין ליה בהדיא כל הגז ולא שייר כלום נהי דמפטר לוקח ליחייב מוכר משום דזבין מתנתו לכהן וכי היכי דאמרי' בלקח ממנו במשקל שנותנין לכהן ומנכה לו מן הדמים ואיכא למימר דהתם הוא מפני שמכרן אחר שבאו לכלל חיוב וכיון דאשתרשי ליה מיחייב בהו אבל הכא שמכר הגיזו' בעודן במחובר שעדיין לא באו לכלל חיוב פטור וזה מבואר וכן פירש"י ז"ל:





המאירי

כבר ידעת שאין שום כלי מקבל טומאה עד שתגמר מלאכתו שאם נשבר טהור לפיכך חמת חדשה של עור שלא נגמרה תפירתה מכל וכל אע"פ שאין שם סדק שיצאו רמונים מתוכו או אפי' זיתים אינה מקבלת טומאה שהרי מ"מ לא נגמרה מלאכתה:



נגמרה מלאכתה ואחר כך נקרעה אם נקרעה בכדי שאינה מחזקת פקעית של שתי גדולה טהורה ושיעור פקעית זה הוא שתהא במשקל עשר סלעים והוא רביעית המנה למנה בן ארבעים סלעים:



המשנה השלישית והכונה לבאר בה ענין החלק השלישי בשיעור המתנה ואמר על זה וכמה נותנין לו משקל חמש סלעים ביהודה שהן עשר סלעים בגליל מלובן ולא צואי כדי לעשות ממנו בגד שנ' ונתן לו שיהא בו כדי נתינה אמר הר"ם פי' מה שאמר מלובן ולא צואי שיתן לכהן שעור שיהא בו אחר כדי שיכבסנו וילבננו חמש סלעים לא פחות מזה ומשנה הזאת אינה מדברת אלא במי שיש אצלו שיעור הרבה מראשית הגז שהוא לא יתן לכל כהן ממנו פחות משיעור זה והרי זה כמו שאמרנו בסוף פיאה אין פוחתין לעניים בגורן כמו שביארנו שם ושיעור ראשית הגז כמה הוא הרי אחד מששים ממה שגזז וכבר אמרנו שהשיעור הקטן שחייב בראשית הגז משקל ששים סלעים על מנת שיהיו מחמש רחלות ועל מנת שלא יגזז מאחת מהחמש רחלות פחות משנים עשר סלע הנה נתבאר שראשית הגז לא יהיה פחות ממשקל סלע:



אמר המאירי כמה נותן לו משקל חמש סלעים ביהודה שהם עשר בגליל וכבר ביארנו שלא נאמר דבר זה אלא במי שיש לו גיזות הרבה ורוצה לחלקן לכהנים הרבה שלא יתן לכל אחד [פחות] ממשקל חמש סלעים ואם לא הגיע בכדי שיעור שיגיע לכל אחד חמש סלעים לא יתנם אלא לכהן אחד ומ"מ שיעור ראשית הגז אחד מששים ונותן לכהן אחד ממשקל ששים סלעים שהוא חיוב ראשית הגז סלע לכהן וממשקל ק"כ סלעים משקל שני סלעים לכהן וכן כלם עד שיגיע שיעורו לחמש סלעים ואם היתה לו גיזה שיגיעו חמש סלעים לכמה כהנים מחלקה לכמה שירצה ובלבד שיגיע לכל אחד חמש סלעים ומשקל חמש סלעים זה הואיל ויש שם יותר מכשיעור אלא שהוא רוצה לחלקו צריך שיתנהו לו מלובן ולא צואי ופי' דבר זה לא שיהא ישראל צריך ללבנו אלא שיתנהו לו כל כך בריוח שאחר שילבנהו יהא בו משקל חמש סלעים שכשיעור זה שיערו חכמים שראוי לעשות ממנו בגד קטן כאבנט וכיוצא בו:



זהו ביאור המשנה וכלה הלכה היא ומה שנכנס תחתיה בגמ' כך הוא:



הציץ של כהן גדול היה טס של זהב רחב שתי אצבעות ומקיף מאוזן לאוזן נקוב בשתי קצותיו ופתיל תכלת למטה ממנו נכנס מנקב לנקב ונקשר באותו פתיל כנגד העורף:



אבנט של כהן גדול בכל השנה ענינו כאבנט של כהן הדיוט ר"ל שהוא של כלאים והוא שש ותכלת שהשש הוא של פשתן והתכלת של צמר אבל אבנטו של כהן גדול ביום הכפרים הוא של בוץ לבד:



המשנה הרביעית והכונה לבאר בה איזה דבר פוטר את המין המחוייב שלא ליתן גזז ולא הספיק ליתנו לו עד שצבעו פטור לבנו ולא צבעו חייב אמר הר"מ פי' אם נצבע מראשית הגז ואין מותר לעשות במתכוין:



אמר המאירי לא הספיק ליתנו לו עד שצבעו פטור מראשית הגז הואיל וצבען אחר הגיזה שקנאן בשנוי והרי הוא כמזיק מתנות כהונה שהוא פטור אפי' מהחזרת דמים מפני שהוא ממון שאין לו תובעים וודאי כך הדין בראשית הגז אבל אם לבנו ולא צבעו חייב שאין הליבון מפקיע ומ"מ אם היה הצמר אדום או שחור מצד עצמו חייב:



זהו ביאור המשנה וכן הלכה ומה שנכנס תחתיה בגמ' כך הוא.



מי שהיו לו חמש צאן שהם חייבות בראשית הגז גזז את הראשונה ומכר את הגיזה ואחר כך גזז את השניה ומכר את הגיזה וכן כלן עד שבשעה שגזז את החמישית לא היתה בידו אלא גיזה אחת הרי כלן מצטרפות וחייב ליתן כשיעור הראוי ליתן אפי' לאחר כמה שנים למדת לפי דרכך בראשית הגז שאע"פ שמצותו בתחלה אם הפריש בין באמצע בין בסוף יצא לא היה לו חמש צאן כאחד אלא היתה לו אחת וגזזה ואחר כך קנה אחרת וגזזה וכן עד שקנה חמש זו אחר זו הואיל ובשעה שגזז את האחת לא היו לו חמש אין מצטרפות:



המשנה החמישית והיא מענין החלק הרביעי הלוקח גז צאנו של נכרי פטור מראשית הגז לקח גז צאנו של חברו שייר המוכר חייב לא שייר הלוקח חייב היו לו שני מינים טחופות ולבנות מכר לו טחופות אבל לא לבנות זכרים אבל לא נקבות זה נותן לעצמו וזה נותן לעצמו אמר הר"מ פי' טחופות שם נופל על שאינו לבן בין שיהיה שחור או אדום או זולתם מן הגוונים שנאמר גז צאנך כמות שהיא ודע שהנוטל צמר רחלה בלא גזיזה חייב בראשית הגז וכן אמרו ז"ל השוטף את רחלו חייב ור' יוסי חולק עליהם והלכה כחכמים:



אמר המאירי הלוקח גז צאנו של נכרי פטור מראשית הגז אפי' קודם שגזזה וגדולי המחברים פירשוה לאחר שגזזן ולא ידעתי למה ודקדקו בגמ' הא צאנו ליגזז ר"ל שלקח הצאן לגיזתן העתידה להתגדל בהן הואיל וגוף הצאן משועבד לו עד שיגדל הצמר ויגזז אע"פ שגדלה הגיזה ברשות הגוי ואע"פ שאין הצאן קנוייה לו אחר הגיזה כלל חייב וכן הלכה לקח גז צאנו של חברו ושייר המוכר מקצת צאנו ליגזז המוכר חייב להפריש מן המשוייר על הכל ואם לא שייר לוקח חייב היו לו שני מינין טחופות ר"ל שחומות ולבנות ומכר שחומות אבל לא לבנות או זכרים אבל לא נקבות לוקח נותן על מה שלקח ומוכר נותן על מה ששייר כמו שפירשנו למעלה:



זהו ביאור המשנה וכן הלכה ומה שנכנס תחתיה בגמ' כך הוא:



יתבאר במקום אחר שהמפריש ראשית הגז ואבד חייב באחריותו עד שיתן לכהן ראשית הגז חולין הוא לכל דבר ומכאן סמכו גדולי המחברים לומר שנותנים אותה אף לכהנת הנשואה לישראל כדין מתנות הבהמה כמו שהתבאר:



כבר ביארנו שהפאה נוהגת באילנות כבשדה מעתה מי שיש לו הרבה אילנות בתוך שדהו והתחיל לגדרם אינו צריך להניח פאה בכל אילן ואילן אלא באילן אחד על כלן מכר אילנות בתוך שדהו לחברו ושייר לעצמו הקרקע וקצת מן האילנות אם התחיל הוא לקצור קודם שמכר הוא מניח פאה על הכל שכיון שהתחיל לקצור חלה עליו חובת הכל ואם מכר קודם שיתחיל לקצור מניח כל אחד פאה במה שלקח והוא מניחה במה ששייר וכן הדין במוכר שדהו חתיכות חתיכות:



ונשלם הפרק תהלה לאל:





מהרש"א - חידושי הלכות

גמ' חייב רבי נתן בר כו' דהא גזז רב נתן כו' אלא אמר רבא כו' כצ"ל:


שם כגון שהקנן לו כל ל' יום כו' והשתא לא פסיקא ליה למתני צאנו לגזוז דפטור וק"ל:


בפרש"י בד"ה נותן לוקח פאה מכל אילן כו' ובד"ה אימתי כו' [בשדה] לעצמו ובד"ה לא מחייב כשנקרא גז צאן בד"ה אלא אמר רבא כו' וצאן של אחר כו' כצ"ל


 :





מהר"ם

רש"י ד"ה מכר לו שחופות וכו' דבור זה שייך במתני':





חכמת שלמה

בד"ה אלא אמר רבא כו' וצאן של א' כו' כצ"ל:





רש"ש

גמרא איתמר גזז ומכר ראשונה ראשונה. כצ"ל וכ"ה ברא"ש ובר"ן. וברש"י צריך למחוק הנקודה שבין הראשונות:



רש"י ד"ה תנא (בסופו). ונפטרות כל הגיזות. הוא דלא כדמסקינן לעיל בישראל שיש לו גיזין הרבה כו'. אלא כריו"ח משמיה דר' ינאי רבי'. והרי"ף הביא בשם בעל הלכות ומר ר"ח גאון דפסקו כוותי' וכן הכריע הרא"ש:



רש"י ד"ה אבל שייר. ונותן פאה בקרקע בזרעים לעניים ופוטר את כל האילנות. ועי' ג"כ בדבור הסמוך. ותימה איך יכול להפריש פאה מן זרעים על אילנות. שהרי אף בשני מיני זרעים א"מ מזה ע"ז כדאיתא בפאה פ"ב מ"ה ועי' לשון הר"ש על משנה זו שלפנינו:





הגהות יעב"ץ

רש"י ד"ה ופרכינן וכו' ופליגי רבנן עליו כצ"ל:





גליון הש"ס - רבי עקיבא איגר

רש"י ד"ה והוא שהתחיל וכו' ואין פאת זרעים פוטרתן. עי' בפר"ח במים חיים ברמב"ם פ"ג הל' יח מהל' מתנות עניים:





חידושי חת"ס

כיפה של צמר. הכ"מ פרק יוד מכלי מקדש תמה על הרמב"ם דלא מייתי הך ד. ויותר יש לתמוה על פירש"י ורמב"ן בחומש דנחלקו בפי' ושמתי עליו פתיל תכלת וכתיב ושמתי אותו על פתיל תכלת ע"פ צו ופ' פקודי ושניהם שכחו ולא ידעו דקאי א וחלילה לחשוב כן עכנלע"ד דלפי מאי דקיי"ל בעירוכין ג' ע"ב דכהנים לא היו מניחים תפלה של יד משום דכתיב ילבש על בשרו שלא יהיו דבר חוצץ בין בגדיו לבשרו א"כ ה"ה על מצחו שלא יהי' דבר חוצץ בין ציץ למצחו וא"א ב המפסקת וע"כ כפירש"י ורמב"ן בחומש ומשו"ה השמיטו הרמב"ם ג"כ. והך ברייתא דשמעתין ס"ל אע"ג דכתיב על מצח אהרן מ"מ לא קפדינן אחציצה וכס"ד דש"ס זבחים י"ט ע"א ע"ש ולית הלכתא כוותי'. ומ"מ פריך ש"ס מיני' דלא מצינו חולק אשיעורא דכדי לעשות בגד קטן:


לא הספיק ליתנו עד שצבעו מבואר כאן דצביעה הוה שינוי דקונה וכן הוא להדיא בש"ס ר"פ הגוזל ממשנתינו ע"ש וע"כ שינוי דאורייתא הוא דאין לומר דאינו קונה אלא בגזלן משום תקנת השבים וכעין שכ' תוס' במס' ע"ז מ"ו ע"ב כל האיסורים וכו' דהכא אדרבה אנו מפקיעין אותו ממצות נתינת ראשית הגז לכהן אע"כ הוה שינויי דאורייתא. ועיין תוס' ע"ז מ"ז ע"א ד"ה היינו איבעי' דרשב"ל וכו' שכתבו שהרי נשתנו ע"י טויי' עדיפא מיני' ה"ל למימר דהרי נשתנו ע"י צבע תכלת דלא הדרי' לברייתא כמבואר במנחות מ"ג ע"א לא איפרד חזותא וכו' ע"ש וע"כ צל"ע מ"ש מג"א סי' י"א סקי"ב לישב ק' תוס' דע"ז הנ"ל וליתא נהי מטוי' מיושבת מ"מ מצביעת תכלת קשי':


ברוך המבליג שוד על עז. אשר הי' עמנו בחי' פ' ראשית הגז. הוא יזכנו לראות במלכות שדי עולמו לתקן. ויעזרנו בחי' פ' שלוח הקן.

